75% lands í Queensland í Ástralíu er hamfarasvæði 75% lands í Queenslandríki hefur verið lýst hamfarasvæði . Barnaheill – Save the Children í Ástralíu hafa brugðist við aukinni þörf fyrir aðstoð við börn með því að senda fólk á vettvang í Rockhampton , Emerald og Brisbane og verið er að kanna stöðu mála í Ipswich . Mike Penrose , framkvæmdastjóri neyðarhjálpar Barnaheilla – Save the Children í Ástralíu , vinnur nú með yfirvöldum í Queensland að því að tryggja að þarfir barna gleymist ekki . „ Um leið og vatnshæðin eykst , verður þörfin fyrir aðstoð til barna og fjölskyldna þeirra á þessum hættutímum brýnni . Við höfum þegar sent þjálfað starfsfólk inn á þau svæði sem verst hafa orðið úti og þar sem gera má ráð fyrir að fólk komist ekki heim í bráð . Þetta starfsfólk á að mæta þörfum barna , m.a. með því að koma á fót barnvænum svæðum í fjöldahjálparstöðvum . “ Barnvæn svæði vernda börn og veita þeim tækifæri til að leika sér og jafna sig eftir þær þjáningar sem þau hafa orðið fyrir og orðið vitni að . Þannig má hjálpa börnunum að upplifa á ný eðlilegt líf í þessum afar óvenjulegu aðstæðum . Þá veita barnvænu svæðin foreldrum kærkomna hvíld . Á þeim svæðum , þar sem flóðavatnið er farið að minnka , er erfið vinna að hefjast hjá mörgum fjöldskyldum sem snúa heim á ný og reyna að koma aftur undir sig fótunum . Barnvæn svæði Barnaheilla – Save the Children tryggja örugga umsjón með börnum á öllum aldri á meðan foreldrarnir reyna að hefja endurbygginguna . „ Það er ekki hægt að líta fram hjá þeim ósköpum sem þessar fjölskyldur eru að ganga í gegnum , “ segir Mike Penrose . „ Barnaheill – Save the Children í Ástralíu nýta sér reynslu samtakanna í að takast á við hamfarir á þessari stærðargráðu , s.s. í flóðunum í Pakistan og við jarðskjálftann á Haítí . Þannig tryggjum við að börn í Queensland sem orðið hafa fyrir áhrifum af flóðunum fái besta mögulega stuðning . “ Hægt er að fylgjast með Barnaheillum – Save the Children í Ástralíu á facebook ( facebook.com / SavetheChildrenAustralia ) og á Youtube ( youtube.com / SavetheChildrenAus ) . Hægt er að hringja í söfnunarsíma Barnaheilla –Save the Children á Íslandi , 904 1900 og 904 2900 , til að leggja málefninu lið eða leggja inn frjáls framlög á 0327-26-001989 , kt. 521089-1059